Diari Oficial de la Generalitat Valenciana


Sumari del DOGV 5095, del 19-09-2005 (2005/10104)

ORDE de 28 de juliol de 2005, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat Escuela Familiar Agraria El Campico, de Jacarilla (Alacant).
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5095

Data del DOGV
:   19-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10614


Data del document
:   28-07-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Jacarilla
    * ensenyament privat
    * centre d'ensenyament

ORDE de 28 de juliol de 2005, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat Escuela Familiar Agraria El Campico, de Jacarilla (Alacant). [2005/M10075]
  
L'expedient ha sigut iniciat a instància del representant de la titularitat del centre docent privat Escuela Familiar Agraria El Campico, número de codi 20265423, situat en el carrer de El Campico, s/n, de Jacarilla (Alacant), el qual sol·licita l'autorització per a impartir el cicle formatiu de grau mitjà d'Explotació de Sistemes Informàtics i deixar d'impartir el cicle de grau mitjà de Comerç i el cicle de grau superior de Gestió Comercial i Màrqueting.
  
Per Orde de la Conselleria de Cultura, Educació i Ciència, de 29 de juny de 2001 (DOGV de 11.07.2001), el centre va ser autoritzat per a impartir els cicles formatius de grau mitjà o superior següents: Comerç, amb una unitat; Explotacions Agràries Intensives, amb dos unitats; Recursos Naturals i Paisatgístics, amb dos unitats i Gestió Comercial i Màrqueting, amb una unitat.
  
La Direcció General d'Ensenyament va declarar, mitjançant una Resolució de data 30 de març de 2005, l'adequació de les instal·lacions proposades, pel que fa a espais educatius, al que disposa la legislació aplicable.
  
L'expedient ha sigut tramitat per la Direcció Territorial de Cultura, Educació i Esport d'Alacant, i inclou informes favorables de la Unitat Tècnica de Construccions, el 23 de maig de 2005 i del Servici d'Inspecció Educativa, el 23 de maig de 2005.
  
Vista la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyances escolars de règim general; el Reial Decret 777/1998, de 30 d'abril (BOE de 08.05.98), pel qual es desenvolupen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització per a impartir cicles formatius al centre que a continuació s'indica, en els termes que s'especifiquen.
  
Centre: Escuela Familiar Agraria El Campico
  
Titular: Federación de EFA de la Comunidad Valenciana
  
Domicili: carrer de El Campico, s/n
  
Localitat: Jacarilla
  
Província: Alacant
  
Codi: 14135985
  
Modificació que s'autoritza:
  
- Es concedix autorització per a impartir el cicle formatiu de grau mitjà d'Explotació de Sistemes Informàtics, amb dos unitats, i deixar d'impartir el cicle formatiu de grau mitjà de Comerç, una unitat, i el cicle formatiu de grau superior de Gestió Comercial i Màrqueting, una unitat, de manera que el centre queda configurat en la seua totalitat amb la composició següent:
  
- 4 unitats d'Educació Secundària Obligatòria, amb 116 llocs escolars.
  
- Cicles formatius de grau mitjà:
  
- 2 unitats d'Explotació de Sistemes Informàtics, amb 40 llocs escolars, en un únic torn.
  
- 2 unitats d'Explotacions Agrícoles Intensives, amb 40 llocs escolars (un curs de matí i un curs de vesprada).
  
- 2 unitats de Jardineria, amb 40 llocs escolars, (un curs de matí i un curs de vesprada).
  
- Cicles formatius de grau superior:
  
- 2 unitats de Recursos Naturals i Paisatgístics, amb 40 llocs escolars (un curs de matí i un curs de vesprada).
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.
  
Disposició addicional
  
Única
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement a què s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent als terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Esport, en el termini d'un mes a comptar de la dia següent de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de la dia següent de la notificació o publicació, segons corresponga.
  
València, 28 de juliol de 2005
  
El conseller de Cultura, Educació i Esport,
  
ALEJANDRO FONT DE MORA TURÓN